» L’últim campament pares-fills 4t EPRI | Col·legi concertat a Sant Cugat del Vallès
Festa de Nadal - Cicle Inicial
10 - Recés mensual de pares
10 - Assemblea Ordinària de l'AMPA
Arrós blanc amb tomàquet
Llom a la planxa amb enciam, pastanaga i olives
Escalopa de llom amb enciam
El tracte encara més personalitzat entre pares, professors i alumnes ha estat un gran objectiu d'aquests dies!"
L’últim campament pares-fills 4t EPRI
Els dies 2, 3 i 4 de novembre van ser uns dies plens de bona convivència, esport, jocs, amistat i passió educativa. Pares i fills van gaudir i aprendre molt en aquest campament, l’últim per a alguns pares de 4t EPRI que ja no tenen fills més petits.
Els passats dijous, divendres i dissabte, va tenir lloc a El Poblado, Torreciutat (Osca), una de les activitats formatives més esperades per pares i alumnes. En aquesta ocasió han estat els nois de 4t de Primària els que han gaudit de tres dies de convivència i formació, amb els seus pares, molt a prop de la Mare de Déu de Torreciutat, a El Poblado, en uns grans espais lliures, jardins, oratori (església del poble), sala d'actes, habitacions per a cada equip de nens, gran menjador i variades zones d’esports,
Els nois de 4t A, 4t B, 4t C i 4t D, després de dies de preparació a La Farga, ja s’havien organitzat en 16 equips, amb noms de muntanyes o cims de tot Catalunya: Puigmal, Montcau, Cadí, Pic d’Àliga, Bastiments, Besiberri, Pica d’Estats…
Amb l'ajuda dels pares i professors hem tingut activitats esportives molt diverses i tallers d’expressió plàstica. L’horari també oferia estones de lleure, en les quals els nois es dedicaven a jugar espontàniament entre ells, per les zones de jardí i esportives.
Un gran èxit ha estat també la gimcana amb pistes per a trobar, a El Poblado i al molt proper poble de El Grado. Com sempre, a més dels sis professors que han coordinat les diverses activitats, els pares d’aquests alumnes s’han encarregat d’atendre’ls en els moments de les competicions, en els àpats, en el temps de lleure, en l’ordre general d’habitacions, en engrescar els jocs de dia i de nit… Que genials els clàssics jocs de recerca en equip per l'entorn de "El Poblado" que van fer que tots els nois anessin a dormir esgotats!
El divendres a la tarda, vam anar a Torreciutat: vam resar junts a la Mare de Déu, vam demanar per totes les famílies i la pau del món; qui va voler es va confessar i vam poder baixar també a l’antiga ermita que tocant a la milenaria torre de comunicacions s’aixeca imponent a un costat del pantà.
També, els pares van gaudir d’una emocionant i il·lustrativa tertúlia amb mossèn Pedro Díez-Antoñanzas que és rector de Torreciutat i fa molts anys va ser professor de La Farga.
Interessants xerrades d’educació familiar (el Sr. Ramon Hidalgo ens va parlar de com l’esport és un gran mitjà educatiu que els pares han de fer servir) i formació cristiana van complementar de meravella aquest temps de convivència.
El dissabte al matí ens va ploure i vam aprofitar per fer els tallers de manualitats habituals, on pares i alumnes van lluir en creativitat.
Abans del dinar de dissabte, a l'àmplia part central dels jardins de “El Poblado”, va ser el lliurament de premis (medalla i paquet de llaminadures), per a tots els nois de tots els equips.
Ja cap al tard, amb autocar o amb els cotxes dels mateixos pares, cadascú va tornar a casa, cansats però feliços.